open-index/open-wikipedia-markdown huggingface dataset:
Enceladus (måne)

**Enceladus** er en av planeten Saturns mange måner. Den ble oppdaget av Fredrick William Herschel 28. august 1789.

Enceladus befinner seg  kilometer fra Saturn. Den er lys, dekket av is og har flere typer terreng; både sletter, kratre, sprekker og høyderygger.

## Oppdagelser av Cassini

### 2005
Observasjoner av romsonden Cassini i 2005 viste at Enceladus er mer aktiv enn tidligere trodd. Det er observert stor aktivitet på overflaten, hovedsakelig i et stort system av sprekker nær månens sydpol. Målinger av temperaturene viser at hele området er varmere enn omgivelsene. Noe av denne aktiviteten ble senere vurdert å komme fra friksjoner i overflaten på månen. Nye målinger fra Cassini viste etterhvert at ispartiklene månen sendte ut er kilde til Saturns E-ring.

### 2006
I 2006 ble det også funnet indikasjoner på flytende vann under måneoverflaten.

### 2009
12. mars 2009 fløy Cassini forbi Enceladus i en avstand av bare  Formålet var delvis å ta bilder, men også å fly gjennom en av geysirene som spruter opp fra sprekker ved sydpolen til Enceladus. Resultatet av analysen var at gassene ikke inneholdt vanndamp som forventet, men karbondioksid, metan og komplekse organiske forbindelser som propan. På den måten minner Enceladus mer om en komet enn om en ismåne. Temperaturen var også overraskende høy,  ca. hundre grader varmere enn overflatetemperaturen på Enceladus. Det betyr at det må være en form for energiproduksjon på Enceladus. Dette var uventet, da Enceladus er en svært liten måne, med en diameter på bare 

Energiproduksjonen skjer trolig i et hav eller en innsjø dypt under isen på overflaten. De to mest nærliggende årsaker til energiproduksjon er radioaktivitet eller tidevannskrefter. Radioaktivitet virker lite sannsynlig, da en liten ismåne vanligvis ikke inneholder så mye radioaktive stoffer. Tidevannskrefter er også lite sannsynlig, da månen ikke har en bane som utsetter den for sterke tidevannskrefter. Men det er mulig at Enceladus tidligere kan ha hatt en mer avlang bane som har resultert i tidevannskrefter som fremdeles er merkbare.

Enceladus har vann, varme og organiske molekyler – noen av de viktigste forutsetningene for liv. 

Den nordlige halvkulen av Enceladus har et mye eldre landskap med kratre og issletter. Det er noe uvanlig at forskjellene er så store, men likevel ikke helt ukjent: Det er også store forskjeller på den nordlige og den sørlige halvkulen på Mars.

## Noter og referanser
;Noter


;Referanser


## Eksterne lenker
* NRK.no - *Nasa har gjort nye oppdagelser på Europa og Enceladus* (13.04.2017)
Iapetus (måne)

**Iapetus** er en av planeten Saturns mange måner.

Iapetus befinner seg hele 3 561 300 kilometer fra Saturn. Den har en mørk og en lys halvkule, og består nesten helt av vannis. Store deler av månen, og særlig områdene nær ekvator, er dekket av kratere.

Månen har navn etter Iapetos fra gresk mytologi, mens stavet på latin.

Fil:Iapetus Spins and Tilts.jpg|Cassini-bilde av Iapetus
Fil:Giant Landslide on Iapetus.jpg|Et skred i et krater på Iapetus.
Fil:Iapetus mountains Larger.jpg|Cassini-bilde av et 10 km høyt fjell i fjellbeltet rundt ekvator


## Noter og referanser
;Noter


;Referanser
Liste over episoder av Bones

**Liste over episoder av Bones** er en oversikt over alle episodene i den amerikanske TV-serien Bones som har gått på Fox Network siden 2005.

## Sesong 1: 2005-2006

## Sesong 2: 2006-2007

## Sesong 3: 2007-2008

## Sesong 4: 2008-2009

## Sesong 5: 2009-2010

## Sesong 6: 2010-2011

## Sesong 7: 2011-2012

## Sesong 8: 2012-2013

## Sesong 9: 2013-2014

## Sesong 10: 2014-
Steven Pressfield

**Steven Pressfield** (født 1. september 1943 i Port of Spain i Trinidad) er en amerikansk manus– og romanforfatter. Han skriver hovedsakelig historisk fiksjon plassert i antikken, men også sakprosa som ofte omhandler psykologi. 

Pressfield ble uteksaminert i 1965 fra Duke University i North-Carolina med en bachelorgrad i historie. I det påfølgende året vervet han seg i det amerikanske marinekorpset (USMC), hvor han ble værende i tre år. Etter tiden som marineinfanterist arbeidet han blant annet som lærer, tekstforfatter i reklamebyrå, lastebilsjåfør, bartender, altmuligmann og på mentalsykehus. Hans kamp for å livnære seg som forfatter på heltid, inkludert perioden da han var hjemløs, er beskrevet i boken The War of Art.

Han gjør et grundig arbeid i å sette seg inn i perioden, men av dramatiske årsaker, skjer det at Pressfield endrer noen detaljer som rekkefølgen av hendelser eller setter inn samtidige begreper og stedsnavn. Hans uttalte mål er å forsøke å fange tidens ånd samt skape troverdighet til datidens krigerfilosofi. 

Hans andre roman, Gates of Fire, omhandler spartanerne og slaget ved Thermopylene. Denne romanen blir brukt som undervisningsmateriale ved US Military Academy, ved United States Naval Academy og på Marine Corps Basic School på Quantico.

## Bibliografi
* *Last of the Amazons*, hvor Thesevs, den legendariske kongen av Athen, seiler til en øy befolket av kvinnelige krigere
* *Tides of War*, 2000, en roman om Alkibiades og Peloponneserkrigen
* *[[Gates of Fire]]*, 1998, om slaget ved Thermopylene
* *The Legend of Bagger Vance*, om en golfproff som gjør comeback

### [[Aleksander den store]]
* *The Virtues of War*, 2004 
* *The Afghan Campaign*, 2006

### Sakprosa
* *The War of Art: Winning the Inner Creative Battle*

## Film
Før han publiserte sin første skjønnlitterære bok, skrev Pressfield flere manus for filmer i Hollywood. Mest kjent er *Freejack* fra 1992 og *Joshua Tree* fra 1993. Freejack er science fiction og skuespillere var Emilio Estévez, Mick Jagger og Anthony Hopkins. Joshua Tree hadde skuespillere som Dolph Lundgren og George Segal.

Hans roman *The Legend of Bagger Vance* ble filmet i 2000 med Matt Damon som golfproffen og Will Smith som hans caddy.

## Eksterne lenker
* 
*
Dalslands kanal

**Dalslands kanal** er en kanal i Sverige som gjør det mulig med båttrafikk mellom Vänern og deler av innsjøene i det indre av Dalsland og det sørvestre Värmland. Kanalen passerer over den kjente akvedukten i Håverud og er om sommeren et vel besøkt turistmål, særlig for dem som bringer med en kano eller kajakk.

Innsjøen Vänern er selv en del av kanalsystemet Göta kanal. Det betyr at sjøene i Dalslands kanal kan trafikkeres fra Kattegat ved Göteborg; fra Stockholms skjærgård, eller – hvis man har en mindre båt – fra en lang rekke båtramper i Sverige (f.eks. Töcksfors, Årjäng, Bengtsfors) eller til og med fra norsk side, i Store Le ved Otteid i Marker kommune. 

Om sommeren avholdes en padlemaraton som delvis gjennomføres på innsjøer som er en del av kanalsystemet.

Fakta om Dalslands kanal:
*Bygget 1864 – 1868.
*31 sluser på 17 slusestasjoner.
*Kanalsystemets lengde er 250 km hvorav ca. 12 km er gravd eller sprengt kanal.
*Strekker seg fra Köpmannebro ved Vänern  via de dalslandske innsjøene Råvarpen, Laxsjön, Lelång inn i det sørvestre Värmland via Foxen, Töck og til slutt Östen.
*Til kanalsystemet regnes også innsjøene Store Le samt Västra og Östra Silen. Store Le når inn i Norge. Det finnes muligheter for frakt av båt fra Töcksfors over til Haldenkanalen og fra Nössemark til Iddefjorden.
*Nivåforskjellen mellom Göteborg og Vänern er 44 meter, og mellom Vänern og Store Le 66 meter, tilsammen 110 meter. Små båter (makshøyde 3,5 m) kan fortsette ytterligere 11 meter høyere, fra Töcksfors inn i innsjøene Töck og Östen til Östervallskog.

Kanalen blir operert av selskapet *Dalslands Kanal AB* som holder til i Åmål. En rekke båtselskaper tilbyr cruise på kanalen, også med varierende priser avhengig av distanse og servering.

## Kart

## Eksterne lenker
* Dalslands kanal
Grex Vocalis

**Grex Vocalis** (latin for *Den syngende hjord*) var et norsk kammerkor som eksisterte fra 1971 til 2019. Koret ble stiftet av Carl Høgset, som også var korets dirigent så lenge det eksisterte. Repertoaret omfattet verker fra renessansen til norsk samtidsmusikk. Koret vant flere internasjonale korkonkurranser, og dessuten Spellemannpriser i 1977, 1983 og 2006.

Koret samarbeidet fra 1984 samarbeidet med Arne Nordheim og spilte inn og framført flere av hans verker.  Det samarbeidet også med komponister som Knut Nystedt, Trond Kverno, Terje Rypdal og Martin Romberg.

## Diskografi
* *Norwegian Folksongs & European Madrigals* (Arne Bendiksen, 1977) 
* *Contemporary Music from Norway* (Phillips, 1980)
* *Renessanse for kor* (Kirkelig Kulturverksted, 1983) 
* *[[Visst skal våren komme - sanger om håp]]* (Kirkelig Kulturverksted, 1984) med Göran Fristorp og Anne Lise Gjøstøl  
* *[[Arne Nordheim]]: Aurora, Tres Lamentationes, Klokkesong* (Norsk Musikkproduksjon AS, Aurora AR, 1986) 
* *[[Frihetens faner på ny]]*  (Kirkelig Kulturverksted, 1988) 
* Terje Rypdal: *Ineo for kor og kammerorkester, Undisonus for fiolin og orkester* (ECM, 1990) med The Rainbow Orchestra, Terje Tønnesen (fiolin), Royal Philharmonic Orchestra og Christian Eggen (dirigent)
* *[[Händel]]: Messias* (QCD, 1997) (Konsertopptak) 
* *Norske stemninger*  (Polygram, 2000) 
* *CRUX – Norsk kormusikk fra det 20 århundre*  (QCD, 2000) 
* *[[Francis Poulenc]]: Liberté* (Simax, 2000) 
* *Magnum Mysterium* (2L, 2004)
* Arne Nordheim: *Draumkvedet* (Simax, 2006) med Kringkastingsorkestret og Ingar Bergby (dirigent)
* *[[Edvard Grieg]] CHORAL MUSIC* (2L, 2007)
* ''Martin Romberg'' Witch Mass (Lawo 2015)

## Priser og utmerkelser
* Vinner av internasjonal korkonkurranse arrangert av NRK 1975
* Vinner av internasjonal korkonkurranse i Arezzo 1977
* Spellemannprisen 1977 i klassen klassisk musikk/samtidsmusikk for *Norwegian Folksongs & European Madrigals*
* Vinner av internasjonal korkonkurranse i Gorizia 1982
* Spellemannprisen 1983 i klassen klassisk musikk/samtidsmusikk for *Renessanse for kor*
* Vinner av internasjonal korkonkurranse i Tolosa 1992
* Vinner av internasjonal korkonkurranse i Marktoberdorf 1993
* Vinner av *Il Gran Premio Cittá di Arezzo* (beste kor uansett klasse) under internasjonal korkonkurranse i Arezzo 1999
* Spellemannprisen 2006 i klassen samtidsmusikk for *[[Arne Nordheim]]: Draumkvedet* (sammen med Kringkastingsorkestret)
*Guidoneum Award, *Guidoneum Festival* Arezzo 2010 
*Vinner av *Festival Internacional de Música de Cantonigròs*, Vic, Catalonia/Spain 2012

## Referanser


## Eksterne lenker
* Hjemmeside
* musikkmerket 2L
Fruktvin

**Fruktvin** er en betegnelse på alkoholholdige drikker fremstilt ved gjæring av annen frukt/bær enn druer. Betegnelsen *bærvin* brukes også – f.eks *kirsebærvin*. 

Eplevin er kjent som sider og fremstilles primært i Frankrike (Cidre), Tyskland (Sekt), men også i Norge og Sverige.

For å fremstille en volumprosent alkohol forbrukes omkring 17 gram sukker per liter væske. For å oppnå en alkoholstyrke på 14 volumprosent kreves det derfor cirka 240 gram sukker per liter. I denne sukkermengden inngår både opprinnelig sukkerinnhold og tilsatt sukker. Det er uvanlig med drueviner sterkere enn 14 volumprosent alkohol, men fruktviner kan oppnå en alkoholstyrke på omkring 18 volumprosent. Vin som inneholder mellom 15 og 22 volumprosent alkohol kalles hetvin.

Sprudlende (musserende) fruktvin som Golden Power (norsk) er laget primært på rabarbra.

Navnet vin er innen EU-området reservert for gjæret og modnet druesaft, derfor brukes alltid navnekombinasjon eller egne navn på frukt- og bærvin.

## Vinlegging hjemme
Mange liker å framstille sine egne frukt- og bærviner. og bruker ofte sukker som tilsetning for å heve alkoholprosenten. Dette gir vinen bedre holdbarhet. Nesten alle bær- og fruktsorter kan brukes til vinlegging, og selv løvetann benyttes. Kulde kan bidra til å redusere bitterhet i noen råvarer. 

## Se også

* Vin
* Sider

## Referanser
Kork

**Kork** er et materiale som kommer fra korkeikens (Quercus suber) bark. Barken høstes fra korkeiker i sørvest-Europa og nordvest-Afrika. 

Kork har langt tilbake i tid blitt mye brukt på grunn av sine egenskaper som flytedyktig, elastisk, brannhemmende og ugjennomtrengelig for væske og gass som vil si at den ikke slipper gjennom vin, vann eller luft. 

Montado-området i Portugal produserer omtrent halvparten av korken som høstes årlig i hele verden, med Corticeira Amorim som det ledende selskapet i bransjen. Korksammensetningen varierer avhengig av geografisk opprinnelse, klima- og jordforhold, genetisk opprinnelse, dimensjon på tre, alder og vekstforhold. Generelt sett består kork imidlertid av suberin (gjennomsnittlig ca. 40 %), lignin (22 %), polysakkarider (cellulose og hemicellulose) (18 %), ekstraherbare stoffer (15 %) og andre.

Kork er et utrolig allsidig og bærekraftig materiale som brukes i en rekke moderne produkter og bruksområder. Det de fleste forbinder med kork er kanskje til å lukke flasker, særlig vinflasker, med. Materialet kork er fortsatt i bruk til vinflasker, selv om det har begynt å få en konkurrent i skrukorker og plastkorker. På eldre fiskegarn ble kork mye brukt som flytemateriale og kork ble også brukt i livbøyer og flytevester. Nå brukes kork i byggematerialer som veggisolasjon og gulvbelegg, kork er lyddempende, varmeisolerende, pustende, fuktbestandig og brannhemmende. Det brukes også i design og interiør, ikke kun i oppslagstavler men i akustiske paneler, kork absorberer lyd og brukes i musikkstudioer og kontorer, samt bordplater, lamper og til og med som tekstil i vesker og klær. Innen industri og teknologi brukes det til varmeisolasjon i raketter og som vibrasjonsdempende materiale i biler og maskiner.

## Referanser


## Eksterne lenker
*
Kyle Massey

**Kyle Orlando Massey** (født 28. august 1991 i Atlanta i Georgia) er en amerikansk skuespiller. Han er kjent for sin rolle som Cory Baxter i komiserien *[[That's So Raven]]*. Massey er også med i serien *[[Cory i Det Hvite Hus]]*.

Kyle Masseys far, Rondell Sheridan, spiller Cory Baxters far i både *Cory i Det Hvite Hus* og i *That's So Raven*. Kyle Massey var først med i *That's So Raven*, som ble sendt på Disney Channel. Disney fortsatte historien til Cory Baxter i *That's So Raven* ved å lage den nye serien *Cory i Det Hvite Hus*, hvor Cory og Victor Baxter flytter til Det hvite hus hvor Victor skal jobbe som kokk og Cory som assistenten hans.

## Eksterne lenker
* 
*
Vienna’s English Theatre

**Vienna's English Theatre** («Wiens Engelske Teater») er et teater i Wiens åttende distrikt, Josefstadt. 

Teateret ble bygd i 1963 av regissør Franz Schafranek og hans kone, den amerikanske skuespillerinnen Ruth Brinkmann. Utenfor Storbritannia er dette Europas eldste engelske teater. 

Teateret har 230 sitteplasser.


Fil:VET_Auditorium.jpg|Auditoriet til Vienna's English Theatre 
Fil:Foyer_VET.jpg|Foajéen til Vienna's Englisch Theatre
Fil:SaalVomBalkon VET.jpg|Teatersalen sett fra balkongen


## Eksterne lenker
* Vienna's English Theatre sitt nettsted
Curienne

**Curienne** er en kommune i departementet Savoie i regionen Auvergne-Rhône-Alpes sørøst i Frankrike.

## Befolkningsutvikling
***Antall innbyggere i kommunen Curienne***

## Referanser


## Eksterne lenker
* 
* Kommunedata INSEE
Karl Friedrich Mohr

**Karl Friedrich Mohr** (født 4. november 1806, død 28. september 1879) var en tysk kjemiker, blant annet kjent for Mohrs-titrering som er en fellingstitrering. Der brukes sølvnitrat som standardløsning, for å felle ut halogen-ioner i prøveløsningen. Som indikator brukes kaliumkromat, K2CrO4.

## Referanser


## Eksterne lenker
*
Edgar Willems

**Edgar Willems** (født 13. oktober 1890 i Lanaken i provinsen Limburg i Belgia, død 18. juni 1978 i Genève) var en kunstner, selvlært musiker og fremfor alt en musikkpedagog. Han utviklet sin egen pedagogiske metode – Edgar Willems metoden – og arbeidet mye med gehørspill, bevegelse og improvisasjon. 

## Noen bøker fra en omfattende bibliografi
* *L'oreille musicale. Tome I. La preparation auditive de l'enfant* 1940
* *Les Bases Psychologiques De L'éducation Musicale* 1956
* *La Preparacion Musical de los mas Pequenos* 1962
* *Solfege – Cours Elementair – Livre de l'eleve 1991
* *El oido musical'' 2001

## Referanser


## Eksterne lenker
* Fredrikstad Kommunale Musikkskole møter Zimbabwe med et avsnitt om Willems og hans pedagogikk.
Stanley

**Stanley** (også kjent som **Port Stanley**) er hovedstaden, og den eneste byen, på Falklandsøyene. Byen har cirka 2&nbsp;100 innbyggere og er det sørligste administrative stedet i verden. Stanley ligger på øya Øst-Falkland.

Bosetningen i Stanley begynte i 1843 og byen ble administrasjonssenter i juli 1845. Byen er oppkalt etter Edward Geoffrey Smith-Stanley som var forsvarsminister og hadde ansvaret for de britiske koloniene på den tiden. 

Stanley har vært en viktig by for den britiske marinen. Her hadde krigsskipene deres base mens de utkjempet slaget ved Falklandsøyene under den første verdenskrig. Byen hadde også en stor rolle i andre verdenskrig, mens den krigen verden kjenner best til i dag er Falklandskrigen i 1982, da Argentina og Storbritannia utkjempet en 72 dagers krig om retten til øykolonien. 7 000 argentinske soldater gikk i land og Storbritannia svarte med å sende nesten hele flåten og cirka 20 000 soldater. 

På havna i Stanley ligger vraket av stålbarken «Lady Elizabeth», som forliste ved Falklandsøyene helt på begynnelsen av 1900-tallet. Skipet var bygd i England, men hørte hjemme i Arendal da det forliste.

## Eksterne lenker
*
Crystal Palace (bygning)

**Crystal Palace** (norsk: *Krystallpalasset*) var en bygning av jern og glass i London. Den ble opprinnelig bygget til Verdensutstillingen i 1851, hvor mer enn 14&nbsp;000 utstillere samlet seg for å vise frem nyvinninger fra den industrielle revolusjon. Etter åpningen 1. mai 1851 ble utstillingen besøkt av ca. 6 millioner mennesker før den ble stengt midt i oktober. På den best besøkte dagen, 7. oktober 1851, ble utstillingen besøkt av ca.  mennesker. Bygningen ble tegnet av gartneren Joseph Paxton og var 560 meter (1851 engelske fot) lang og 33 meter høy.

Etter utstillingen ble Crystal Palace demontert sommeren 1852 og flyttet fra Hyde Park til Upper Norwood, hvor det ble utvidet og stod fra 1854 til det ble fullstendig ødelagt av brann 30. november 1936. Åtti år med Crystal Palace som lokal attraksjon gjorde at Crystal Palace ble betegnelsen for denne delen av London.

Flere utstillingsbygninger ble bygget i andre land i årene etter 1851, med Crystal Palace som forbilde og inspirasjon. New York Crystal Palace var én av dem, Der Münchner Glaspalast i München en annen. 

## Litteratur
* Paxton, Joseph (1851): *What is to become of the Crystal Palace?*. London: Bradbury & Evans (Digitalisert fulltekstversjon)
 
## Referanser


## Eksterne lenker
* The Crystal Palace Museum
Hakke

**Hakke** (trolig fra nedertysk *hacke*, tysk *Hacke*, samme opprinnelse som verbet) er et arbeidsredskap. Det består av et tungt hode i jern som er spisset i begge ender og med et ovalt «øye» midt mellom der et treskaft er tredd gjennom og satt fast. Synsinntrykket er en stor T-form. 

Hodet er buet slik at spissen skal treffe med maksimal kraft når hakken blir brukt. Bruksområdet er gravearbeid i jord eller sand som inneholder større og mindre steiner. Hakken brukes til å løsne og smuldre jorden slik at den kan tas med spade eller krafse og krafsebrett. Hakken kan også kiles mellom steiner og brukes til å bende løs en og en stein. Dersom dette går bra, slipper man å bruke spett.

## Historie
Hakker kan først tilbake til yngre steinalder da de til eksempelvis kunne lages av hjortehorn. Urformen av hakken er gravestokken, som er et kneformet trestykke.

I steinalderen var hodet på hakken gjort av stein, se steinhakke.

Før mekaniseringen av landbruk og anleggsarbeid var hakker blant de viktigste arbeidsredskapene. Eksempelvis ved grøfting måtte jord og stein hakkest løs før man kunne kaste opp jorda med spade.

## Referanser


## Eksterne lenker
*
Purrkur Pillnikk

**Purrkur Pillnikk** var et islandsk pønkrockband i årene 1981 til 1983. Gruppen var svært produktiv i sin 18 måneder lange karriere og ga ut bl.a. to LP-plater, en EP-plate og konsertplate. Gruppen opptrådte også i rockdokumentarfilmen Rokk í Reykjavík av Friðrik Þór Friðriksson. Etter at Purrkur Pillnikk ble oppløst i 1983 ble vokalisten Einar Örn Benediktsson med i det legendariske postpunkbandet Kukl (1983–1986). Han og Bragi Ólafsson startet senere popbandet The Sugarcubes (1986–1992) sammen med bl.a. Björk og Sigtryggur Baldursson, men de hadde tidligere også vært medlemmer i Kukl.

## Medlemmer
* Einar Örn Benediktsson, vokal
* Bragi Ólafsson, bass
* Friðrik Erlingsson,  gitar
* Ásgeir R. Bragason, trommer

## Diskografi
**Tilf* 10" (1981)
**Ekki enn* LP (1981)
**Googooplex* LP (1982)
**No time to think* 7" (1982)
**Maskínan* LP (1982)
**Ekki enn* CD (1993)
**Í augum úti* CD (2002)

### Samleplater
**[[Rokk í Reykjavík]]* (1982)
**Óskabörn þjóðarinnar* (2000)

## Eksterne lenker
* 
* Smekkleysa
Gamay

**Gamay** er en fransk vindrue.

## Historie
Druen ble innført på vinmarker i Côte d'Or i Frankrike allerede i slutten av 1300-tallet. Gamay vant innpass blant annet fordi den har gode dyrkningsegenskaper og er enklere å ha med å gjøre enn pinot noir.

## Utbredelse
Druen dyrkes først og fremst i Beaujolais i Frankrike. Her kan gamay gi en lett og frisk bringebær- og jordbærsmakende rødvin. 

Utenfor Beaujolais dyrkes gamay stort sett overalt i det sentrale Frankrike. Utenfor Frankrike dyrkes gamay en del i Sveits, Canada, Italia, Kroatia, Serbia, Kosovo og i Makedonia. 

Både i Frankrike og i Sveits blandes druen ofte med pinot noir.

## Utseende, smak og lukt
Vinen har som regel en blek blålig farge, samt en høy grad av fruktsyre. Den har også en enkel, men livlig aroma av friskplukket rød frukt. I noen tilfeller kan den også ha en mer ubehagelig lukt av hurtig gjæring, noe som ofte minner om bananer eller aceton.

Gamay har et naturlig lavt innhold av alkohol, og mange synes at dens sjarm ligger nettopp i dens forfriskende letthet.

## Lagring
Gamay-viner skal også helst drikkes meget unge. Det er som regel lite å hente på å lagre slike viner i mer enn to til tre år.

## Referanser


## Eksterne lenker
* Gamay-druen
Friðrik Þór Friðriksson

**Friðrik Þór Friðriksson** (født 12. mai 1954) er islandsk filmregissør og produsent.

## Biografi
Han vokste opp i nærheten av en amerikansk militærbase på Keflavik. Det var delte meninger om denne basen, noen mente at det var med på å fremme Islands økonomi, mens andre mente at det var en trussel for deres selvstendighet. I tillegg var Island i full vekst og det oppsto en frykt for at man skulle glemme sine røtter. Dette stadig gjennopptagne temaet var med på å forme Fridriksson sine filmer. «Movie Days» (*Bíódagar*, 1994) og «Devil's Island» (*Djöflaeyjan*, 1996) er eksempler på slike filmer. Selv om Friðriksson, i likhet med den amerikansk kultur, er opptatt av frihet og selvstendighet er det filmskapere som Akira Kurosawa, John Ford og Nicholas Ray som har hatt størst innflytelse på Friðriksson sitt arbeid. Musikalsk benytter Friðriksson seg for det meste av rock og undergrunnsmusikk.

Fra 1974 til 1978 var han leder for det islandske universitets filmklubb, hvor hans oppgaver var å promotere nye filmer. I 1978 kom Islands første filmfestival hvor de viktigste aktørene var Hrafn Gunnlaugsson og nettopp Friðrik Þór. Det var først da man begynte å lage helaftens filmer.

Friðriksson sitt endelige gjennombrudd kom i 1991 med filmen «Children of Nature» (*Börn náttúrunnar*) da den ble nominert til Oscar for beste utenlandsk film. Filmen tar for seg hvordan det er for gamle Þorgeir å flytte fra den islandske bygda og inn til storbyen Reykjavik. Her kommer igjen temaet om det gamle mot det nye opp.

Friðriksson sine filmer kombinerer ofte en form for humor sammen med solidaritet for karakterene i filmen.

## Filmografi
### Regissør
* *[[Brennu Njáls saga]]*, 1980 (kortfilm)
* *[[Eldsmiðurinn]]*, 1981 (dokumentar)
* *[[Rokk í Reykjavík]]*, 1982 (dokumentar)
* *[[Kúrekar norðursins]]*, 1984 (dokumentar)
* *[[Hringurinn]]*, 1985
* *[[Skytturnar]]*, 1987
* *[[Reisen tilbake]]*, 1991
* *[[Bíódagar]]*, 1994
* *[[Cold Fever]]*, 1995
* *[[Djeveløya (film)|Djeveløya]]*, 1996
* *[[Universets engler]]*, 2000
* *[[Fálkar]]*, 2001
* *[[Niceland]]*, 2004

### Produsent
* *[[Óskabörn þjóðarinnar]], 2000
* *Dancer in the Dark, 2000
* *[[Myrkrahöfðinginn]], 2000
* *Ikíngut, 2001
* *[[Kaldaljós]], 2004
* *Beowulf & Grendel*, 2005

=== Skuespiller ===
* *Direktøren for det hele'', 2006

## Referanser


## Eksterne lenker
* 
* 
*
Kromosom 7

**Kromosom 7** er ett av de 23 kromosomparene hos mennesker. Kromosom 7 er det syvende største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 158 millioner basepar som er byggematerialet til DNA. Kromosom 7 står for mellom 5% og 5,5% av den totale mengden DNA i cellene. 

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 7 inneholder omtrent 1400 gen.   

## Viktige gen

* ASL
* CCL24
* CCL26
* CFTR
* FOXP2
* RELN

## Sykdommer, fysiske og psykiske misdannelser

* Charcot-Marie-Tooths sykdom 
* Cystisk fibrose
* Hemokromatose
* Williams syndrom

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Extra

:*For spillet fra Norsk Tipping, se [[Extra (Norsk Tipping)]], for butikkjeden se [[Extra (Coop)]]*
**Extra** er en sukkerfri tyggegummi med flere forskjellige smaker. Tyggegummien ble lansert av Wrigley Company i 1984. Wrigley er en del av Mars Inc. I tillegg til Extra har Wrigley merker som Orbit, Snickers, Twix, M&M's, Dove, Bounty, Maltesers, Mars og Skittles.

## Tyggegummi
*Extra Strawberry
*Extra ICE
*Extra Winterfresh
*Extra Eucalyptus
*Extra Fruit
*Extra Salty Licorice
*Extra Menthol
*Extra Spearmint
*Extra Peppermint
*Extra Honey Lemon
*Extra For Kids
*Extra Melonyo

### White
*Extra White Sweet Mint
*Extra White Peppermint
*Extra White Sweet Fruit
*Extra White Bubblemint

### Fresh
*Extra Fresh Spearmint
*Extra Fresh Peppermint

### Professional
*Extra Professional White

## Extra [[Drops]]
*Extra Licorice
*Extra Lemon Mint
*Extra Wild Fruit
*Extra Watermelon
*Extra Pear Mint

### Extra [[Pastill|Pasilles]]
*Extra Cranberry Lime
*Extra Licorice Lime
*Extra Salty Licorice
*Extra Dragonfruit
*Extra Green Mint

## Referanser
John Abercromby, 5. baron Abercromby

**John Abercromby**, 5. baron Abercromby, (født 15. januar 1841, død 7. oktober 1924) var en britisk arkeolog. 

John Abercromby var sønn av George Abercromby, 3. baron Abercromby, og hans hustru Louisa, født Forbes. Han ble løytnant i Rifle Brigade, og studerte ved University of Edinburgh hvor han fikk et æresdoktorat i jus (LLD).

I 1870 tok han avskjed fra høren, og viet seg til studier av språk og folklore, og reiste mye. I 1904 gav han et viktig bidrag til typologien for keramikk fra sen neolittisk tid/tidlig bronsealder da han introduserte navnet *beger* ((engelsk *beaker*) for de dekorerte drikkekrusene uten håndtak som var funnet mange steder i Europa, og delte inn disse i type A, B og C. Denne inndelingen var basis for begrenes typologi inntil 1960-årene.

Fra 1913 til 1918 var han president for Society of Antiquaries of Scotland. Den 3. oktober 1917 etterfulgte han sin bror som baron Abercromby.

Gjennom en testamentarisk gave opprettet han Abercromby Chair of Archaeologyu ved University of Edinburgh, en stilling Vere Gordon Childe og Stuart Piggott har hatt.

## Referanser


## Eksterne lenker
*
Helskór

**Helskór** (Helsko) er en skikk fra norrøn religion der en binder sko på likets føtter som den døde skal kunne gå på til dødsriket Hel. Tanken tilbakevises av Helge Rosén (*Om dödsrike och dödsbruk i fornnordisk religion*, Lund 1918) som mente at skikken gikk ut på å binde sammen likets ben, for å hindre gjengangeri. Skikken *å binde helsko* omtales i Gisle Surssons saga:

:*«En þá er þeir höfðu veitt Vésteini umbúnað sem siðr var til, gekk Þorgrímr at Gísla ok mælti: Þat er tízka, segir hann, at binda mönnum helskó, þá er þeir skulu ganga á til Valhallar, ok mun ek þat gera við Véstein. Ok er hann hafði þat gert, þá mælti hann: Eigi kann ek helskó at binda, ef þessir losna.»*

## Se også
* Folketro
* Norrøn mytologi

## Referanser


## Litteratur
* Nordberg, Andreas, 2004, *Krigarna i Odins sal: dödsföreställningar och krigarkult i fornnordisk religion*.
* Strömbäck, Dag, 1952, *Att binda helskor. Anteckningar till Gisle Surssons saga. Kungl. humanistiska Vetenskaps-samfundet i Uppsala. Årsbok 1952*.

## Eksterne lenker
* Gisle Surssons saga, norrøn tekst på heimskringla.no
* Gisle Surssons saga, dansk tekst på heimskringla.no

__NOTOC__
Alþýðuflokkurinn

**Alþýðuflokkurinn** (norsk oversettelse: «Allmuepartiet») var et sosialdemokratisk politisk parti på Island.

Alþýðuflokkurinn ble dannet som et arbeiderparti i 1916, samtidig med den faglige hovedsammenslutningen Alþýðusamband Íslands. Den formelle tilknytningen til fagbevegelsen ble opphevet i 1940.

Tre statsministre på Island kom fra Alþýðuflokkurinn: Stefán Jóhann Stefánsson, Emil Jónsson og Benedikt Gröndal. Partiets lengste sammenhengende periode i Islands regjering var sammen med Sjálfstæðisflokkurinn fra 1959 til 1971.

Alþýðuflokkurinn ble utsatt for flere partisplittelser, først med Kommúnistaflokkur Íslands i 1930, og i 1938 med utbrytere som slo seg sammen med kommunistene og dannet Sameiningarflokkur alþýðu – Sósíalistaflokkurinn. I 1956 slo de seg sammen med nok en utbrytergruppe fra sosialdemokratene til Alþýðubandalagið. I 1994 brøt en ny gruppe ut og etablerte Þjóðvaki.

Ved kommunevalget i Reykjavík i 1994 stilte hele opposisjonen til Sjálfstæðisflokkurinn en fellesliste, Reykjavíkurlistinn. Felleslisten klarte å fravriste Sjálfstæðisflokkurinn borgermesterposten. Suksessen førte til et valgsamarbeid ved alltingsvalget i 1999, og deretter til at Alþýðuflokkurinn, Alþýðubandalagið, Þjóðvaki og Samtök um kvennalista slo seg sammen til Samfylkingin i 2000.

## Partiledere
*Ottó N. Þorláksson 1916
*Jón Baldvinsson 1916–1938
*Stefán Jóhann Stefánsson 1938–1952
*Hannibal Valdimarsson 1952–1954
*Haraldur Guðmundsson 1954–1958
*Emil Jónsson 1958–1968
*Gylfi Þ. Gíslason 1968–1974
*Benedikt Gröndal 1974–1980
*Kjartan Jóhannsson 1980–1984
*Jón Baldvin Hannibalsson 1984–1996
*Sighvatur Björgvinsson 1996–1998
*Guðmundur Árni Stefánsson 1998–2000

## Valgresultat

## Referanser


## Eksterne lenker
*
Josef Kohler

**Josef Kohler** (9. mars, 1849 – 3. august, 1919) var en tysk jurist.

## Verk
* *Deutsches Petentrecht*, 1878
* *Autorrecht*, 1880
* *Shakespeare vor dem Forum der Jurisprudenz*, 1883
* *Lehrbuch der Rechtsphilosophie*, 1908
* *Grundlagen des Völkerrechts*, 1918

## Referanser


## Eksterne lenker
*
Baron Abercromby

**Baron Abercromby** av Aboukir og grevskapet Clackmannan var en britisk adelstittel. Den ble opprettet 28. mai 1801 to Mary Anne Abercromby til ære for hennes avdøde ektemann generalløytnant Ralph Abercromby som døde av skadene han fikk i slaget ved Aboukir i 1801. 

Baroniet døde ut da John Abercromby, 5. baron Abercromby, oldebarn av den første baronessen, døde uten arvinger i 1924. 

## Tittelinnehavere
Emil Løvlien

**Emil Løvlien** (1899–1973) var formann for Norges Kommunistiske Parti mellom 1946 og 1965, og var stortingsrepresentant fra Hedmark i tre perioder 1945–49 og 1954–61. Han var den siste stortingsmannen fra NKP.

## Liv og virke
Emil Løvlien var født og oppvokst i Løten, og var som skogarbeider sentral i arbeidet med å organisere skogarbeiderne i Hedmark. Han meldte seg inn i Arbeiderpartiet i 1918, og fulgte NKP ved splittelsen i 1923. Fra 1931 - 1934 studerte han ved Kominterns Lenin-skole i Moskva.

I 1934 ble han valgt til politisk sekretær i Norges Kommunistiske Parti i forbindelse med at en landskonferanse dette år foretok flere omrokeringer i partiledelsen. Han var også journalist i partiavisen «Arbeideren». I forbindelse med at den okkupasjonsmakten forbød partiet 16. august 1940 ble han arrestert, men løslatt kort tid senere. 

Etter dette gled han ut i periferien, selv om han i 1943 flyktet til Sverige på grunn av sin rolle i motstandsarbeidet i Hedmark.

## Stortinget
I 1945 ble han valgt inn på Stortinget, og året etter overtok han som partiformann. I kraft av denne posisjonen ble han blant de fremste eksponentene for oppgjøret med Peder Furubotn i 1949, og «Løvlien-fløyen» ble også navnet på denne fløyen. 

Samme år falt han, sammen med resten av partiets gruppe, ut av Stortinget, men han ble valgt inn igjen i 1953 som én av tre representanter.
Ved neste valg, i 1957 ble han valgt inn som eneste representant for partiet. Han satt i finanskomiteen, og blir beskrevet av komitékollega Kåre Willoch som den mest elskverdige kollega man kunne ha.

Ved valget i 1961 tapte han mandatet til Senterpartiet. Dette ble sett i sammenheng med at det nye partiet Sosialistisk Folkeparti ved dette valget stilte liste i fem fylker. Hedmark var ikke ett av disse, men mange oppfattet det som om Løvliens mandat forsvant i «dragsuget» etter SF uansett. Dette skapte nok en del bitterhet mot det nye partiet og dets fremste politiker, Finn Gustavsen.

Som formann i NKP sto han også i spissen for den såkalte «avstaliniseringen», men i forbindelse med partiets nyorientering på 1960-tallet ble han erstattet som partiformann av Reidar T. Larsen. Han fortsatte imidlertid i partiets sentralstyre til sin død.

## Referanser


## Eksterne lenker
* 
*
Martin Brendberg

**Martin Jensen Brendberg** (født 4. mai 1896  i Hemnes, død 20. desember 1953) var bygningsarbeider, fagforeningsmann og NKP-politiker.

Han var medlem av Det norske Arbeiderparti da partiet ble splittet i 1923, og fulgte mindretallet inn i NKP. I årene 1933-1934 var han student ved den såkalte Lenin-skolen i Moskva. I forbindelse med rokeringer i NKPs partiledelse i 1934 ble han faglig leder for partiet. Som medlem av partiets sentralstyre sto han særlig i motstrid til Emil Løvlien som var politisk sekretær.

I forbindelse med det tyske angrepet på Norge sluttet Brendberg seg til Fagopposisjonen av 1940, men brøt med denne etter at NKP ble forbudt 16. august 1940. Da Jens Tangen, etter krav fra okkupasjonsmakten, ble innsatt som formann for AFL (LO), ble Brendberg, i samråd med Viggo Hansteen Tangens personlige sekretær. Da Tangen senere ble avsatt som AFL-formann i forbindelse med melkestreiken i september 1941, var Brendberg på reise, og gikk i dekning etter å ha blitt advart om mulig arrestasjon. 31. desember samme år ble han valgt inn i NKPs illegale sentralledelse, og var en av pådriverne for NKPs aktive motstandspolitikk. I 1942 dro han til Sverige, der han jobbet for å styrke samarbeidet med Arbeiderpartiet. Fra 1944 jobbet han igjen aktivt i Norge.

I 1946 ble han, sammen med Tangen, ekskludert fra AFL. Flere, deriblant historiker Harald Berntsen, har sett dette i sammenheng med Arbeiderpartiets oppgjør med kommunistene. I motsetning til Tangen ble han imidlertid tatt til nåde igjen og fikk medlemskapet gjenopprettet i 1953.

I forbindelse med det såkalte Furubotn-oppgjøret i NKP i 1949 ble Brendberg ekskludert fra NKP som tilhenger av Peder Furubotn ved NKPs ekstraordinære landsmøte i februar 1950..

## Referanser


## Eksterne lenker
* Slettholm, Kristoffer (2013): ''«Det var ikke en opposisjon. Det var en splittelse av folket» Oppgjøret med Fagopposisjonen av 1940'' (PDF), Arbeiderhistorie
* Slettholm, Kristoffer (Høsten 2011): ''«Skadelig for samholdet blant det norske folk». Oppgjøret med Fagopposisjonen av 1940'' (PDF), Masteroppgave i historie, Universitetet i Oslo
Kromosom 9

**Kromosom 9** er ett av de 23 kromosomparene hos mennesker. Kromosom 9 er det niende største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 134 millioner basepar som er byggematerialet til DNA. Kromosom 9 står for mellom 4 % og 4,5 % av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 9 inneholder omtrent 1300 gen.

## Viktige gen

* ABO
* ADAMTS13
* ASS
* CCL21
* CCL27
* IKBKAP

## Sykdommer, fysiske og psykiske misdannelser

* Amyotrofisk lateral sklerose 
* Gorlin syndrom 
* Ehlers-Danlos syndrom

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Merlot

**Merlot** er den vanligste blå vindruen i Bordeaux i Frankrike og blandes gjerne med den mer strenge cabernet sauvignon.

Druen blomstrer og modnes minst en uke før cabernet sauvignon, men er også mer følsom for frost. Merlotplanten er heller ikke så kraftig som cabernet sauvignon, og dens løsere klaser med større og mere tynnskallete druer gjør den mer mottakelig for edelråte og soppsykdommer. 

## Historie
Det er ingen som vet nøyaktig hvor merlots opphav kommer fra, men det er mest sannsynlig at den kommer fra Bordeaux og at den stammer genetisk fra cabernet franc.

## Spredning
I Europa dyrkes den fremfor alt i Bordeaux, men også i Italia, Romania, Slovakia, Sveits og Bulgaria. 

Utenfor Europa er den ofte benyttet i California, Chile, Sør-Afrika og Australia.

## Smak og karakter
Vin på merlot kan være vanskelig å beskrive. En mer urteaktig lukt er karakteristisk for franske utgaver. I Bordeaux kan den være krydret med kanel, koriander, tobakk og lakris.
Andre steder kan en oppnå luktinntrykk av mer sjokolade. Den kan også være tanninrik som i cabernet sauvignon eller mer lik pinot noir.

## Lagring
Vin på merlot er ofte bra egnet for lagring. Bedre årganger kan trenge 10-20 år for å utvikle seg. Blandinger med cabernet sauvignon gir ytterligere kompleksitet og lagringskapasitet.

## Referanser


## Eksterne lenker
* Drueguiden om merlot
Språkgruppe

En **språkgruppe** er en gruppe av beslektede språk som går tilbake på et felles urspråk. Ifølge den vanlige forståelsen av språkgrupper må alle språk som går tilbake på dette urspråket tilhøre samme språkgruppe. Således er f.eks. de germanske språkene den språkgruppen som kan tilbakeføres til urgermansk.

Alle språk kan sammenfattes til språkgrupper med sine nærmest beslektede språk. Språkgrupper kan i sin tur sammenfattes til større språkgrupper. De største språkgruppene som man med sikkerhet har kunnet identifisere, omtales gjerne som *[[språkfamilie]]r*. Også disse kan sannsynligvis sammenfattes videre, men disse enhetene, de såkalte makrofamiliene, knytter det seg mye større usikkerhet til, siden de respektive urspråkene ligger såpass lenge tilbake i tid.

Det fins ingen skarpe grenser for hvor stor eller adskilt en språkgruppe må være for å kunne omtales som *makrofamilie* eller *språkfamilie*. Slike avgjørelser er utelukkende basert på overenskomster og faglige tradisjoner.

## Norsk språk som eksempel
Norsk kan sammen med blant annet dansk og svensk grupperes som nordgermansk språk. Denne språkgruppen inngår så med bl.a. vestgermanske språk i en større språkgruppe, nemlig germanske språk. Germanske språk kan i sin tur, sammen med f.eks. romanske og slaviske språk, sammenfattes som indoeuropeiske språk. Den sistnevnte språkgruppen betegnes som språkfamilie.

Mellom disse språkgruppene kan det teoretisk finnes flere grupperinger, men ikke alle av disse er generelt anerkjent. Et eksempel er vestnordiske språk som en «fininndeling» innen de nordgermanske språkene. Innen de indoeuropeiske språkene diskuteres det både keltiske og slaviske språk som de germanske språkenes nærmeste slektning.

## Språklig evolusjon
Utviklingen av språk kan uttrykkes gjennom stamtrær, analog med evolusjonen av biologiske arter. Fellestrekk mellom språk skyldes altså bl.a. vertikal videreføring av språklige trekk (dvs. språk videreføres fra eldre til nyere språk). Hovedforskjellen fra biologisk evolusjon er at horisontale overføringer av språklige trekk er forholdsvis vanlige (dvs. kontakt mellom ikke nært beslektede språk som eksisterer samtidig).

Likheter mellom to språk kan altså skyldes
* en felles avstamning fra et felles urspråk,
* språklig kontakt av språkområder som står i geografisk kontakt med hverandre, men som ikke er nært beslektet,
* uavhengige endringer som har skjedd i begge språkene.

En av lingvistikkens oppgaver er å avdekke hvilke likheter mellom språk som skyldes felles avstamning, og å rekonstruere de respektive urspråkene.

## Måter å gruppere språk på
Den omtale måten å gruppere språk på, som bygger på at språkene har delt et felles urspråk, kalles *genetisk klassifikasjon* av språk. Det fins andre måter å klassifisere språk på, som *språkgeografisk* og *typologisk*. Her tar man utgangspunkt i likheter som *ikke* skyldes den felles avstamningen fra et gitt urspråk.

Begrepet *språkgruppe* er imidlertid gjerne forbeholdt de *genetisk* klassifiserte gruppene av språk.

## Se også
* Makrofamilie
* Makrospråk
* Språkfamilie
* Urspråk
Ь

En **Ь** eller **ь**, «*bløtt tegn*», er en bokstav i det kyrilliske alfabetet som viser at foregående konsonant skal ha en palatalisert uttale. Tegnet i seg selv representerer ikke en lyd og kan derfor ikke transkriberes.  

Ь er for eksempel den 30. bokstaven i det russiske alfabetet, den 29. i det belarusiske, den 31. i det ukrainske og den 28. i det bulgarske.

## Referanser
Piaristenkirche

**Piaristenkirche** («Maria Treu») er en kirke som ligger i Wiens åttende distrikt, Josefstadt. 

Kirken ble påbegynt i 1716, trolig etter planer fra Lukas von Hildebrandt, som kirke for piaristene. Den ble fullført i 1753. Inne i kirken er det en freske av Anton Maulbertsch. Kirken har blant annet hatt bånd med komponistene Joseph Haydn og Anton Bruckner.  

## Referanser


## Eksterne lenker
* www.mariatreu.at
Guaiacolje

**Guaiacolje** er en parfyme brukt i såper. Oljen kommer fra trearten *[[Bulnesia sarmientoi]]*, også kalt palo santo (spansk for «hellig tre»).

Guaiacolje produseres ved dampdestillasjon av ei blanding av ved og sagstøv fra palo santo. Produktet kalles av og til guaiacsement. Den halvfaste massen har en gulgrønn farge, og smelter ved 40-50&nbsp;°C. Når den er smeltet, kan væska kjøles ned og likevel holde seg flytende lenge. Den resulterende oljen har en mild roseduft, som ligner lukta av fioler. På grunn av denne likheten, har den av og til blitt brukt i falsk rosenolje.

Guaiacolje består hovedsakelig av 42-72 % guaiol, bulnesol, d-bulnesol, d-bulnesen, a-guaien, guaiaoksid og b-patchoulen. Oljen er ikke irriterende ved hudkontakt.

Guaiacolje ble også brukt som botemiddel mot syfilis før renessansen.

## Kilder
* D.L.J. Opdyke, 1974, Food Cosmet. Toxicol., 12 (Suppl.), 905
Э

Den kyrilliske bokstaven **Э** (liten bokstav ** э**) er den 31. bokstaven i det russiske alfabetet. Det finnes ingen tilsvarende bokstav i det latinske alfabetet. Э blir uttalt som en mellomting mellom de latinske bokstavene **[[e]]** og **[[æ]]**.
Ы

Den kyrilliske bokstaven **Ы** (liten bokstav ** ы**) er den 29. bokstaven i det russiske alfabetet. Det finnes ingen tilsvarende bokstav i det latinske alfabetet. Bokstaven uttales i russisk som en trang midtre urunda vokal. Med unntak av fremmedord står aldri Ы først i russiske ord.

## Eksterne lenker
*
Christiansfeld

**Christiansfeld** er en by i Sønderjylland med  innbyggere (2013). Byen ligger i Kolding kommune og er en del av Region Syddanmark. Christiansfeld var hovedby i den tidligere Christiansfeld kommune.

Den er oppkalt etter Christian VII og ble grunnlagt av herrnhuterne - Brødremenigheten - ved Lorenz Prätorius i 1773, da kongen ga skattefrihet i 10 år og i tillegg et statstilskudd på 10% av byggesummen på alle nye bygninger. Hovedparten av byens hus er oppført i perioden 1773–1800. 

Bakgrunnen for at Brødremenigheten slo seg ned her var Christian VIIs europareise i 1768. Sammen med  Johann Friedrich Struensee kom kongen og hans reisefølge til Zeist i Nederland som var bygget av menigheten. I 1771 lot Struensee seg overtale av broren Carl August Struensee som da var ansatt i finanskollegiet til å invitere herrnhutterne til Sønderjylland i kongens navn. I samtiden var Herrnhuterne kjent for sin arbeidsomhet og håndverksmessige dyktighet og håpet var at byen ville fremme handel og industri.

I 1867 fikk byen offisiell status som «flække» – en begrenset bystatus.

De opprinnelige bygningene er svært velbevart og følger en streng byplan. Blant severdighetene er Brødremenighetens kirkesal og kirkegården *[[Gudsageren]]* der menn og kvinner ligger begravet på hver sin side av kirkegården i graver uten annen utsmykkning enn enkle gravsteiner.

Byen er berømt for sine honningkaker – en tradisjon, som går helt tilbake til 1783. 

Cirka 200 av byens innbyggere er fremdeles medlemmer av Brødremenigheten, mens flertallet i dag hører til den danske Folkekirke med kirke i Tyrstrup, som er sammenvokset med Christiansfeld.

Christiansfeld ble 4. juli 2015 oppført på UNESCOs liste over verdensarven. Oppføringen av Brødremenighetenes bosettinger ble utvidet i 2024.

Den norske forfatterinnen Camilla Collett (1813-1895) gikk på Brødremenighetens skole i Christiansfeld fra 1827 til 1829.

## Referanser


## Litteratur
* Søren Olsen: *Danmarks købstæder, 144 købstæder og andre gamle byer*, Politikens Forlag 2000, ISBN 87-567-6203-8

## Eksterne lenker
* 
* christiansfeld.dk, Forum Christiansfeld
* Christiansfeldcentret
Fylkesvei 6976

**Fylkesvei 6976 (Fv6976)** går mellom Naustvollen og Fossem i Steinkjer kommune.

Før Trøndelag fylke ble opprettet 1. januar 2018 hadde veien betegnelsen fylkesvei 276 (Nord-Trøndelag).

## Kommuner og knutepunkter

*

*

## Eksterne lenker
* Vegvesenets vegkart 
*
Kromosom 10

**Kromosom 10** er ett av de 23 kromosomparene hos mennesker. Kromosom 10 er det tiende største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 134 millioner basepar som er byggematerialet til DNA. Kromosom 10 står for mellom 4% og 4,5% av den totale mengden DNA i cellene. 

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 10 inneholder omtrent 1450 gen.   

## Viktige gen

* CDH23
* CXCL12
* PTEN

## Sykdommer, fysiske og psykiske misdannelser

* Aperts syndrom
* Charcot-Marie-Tooths sykdom 
* Pfeiffer syndrom 
* Usher syndrom

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Bulnesia sarmientoi

***Bulnesia sarmientoi*** er et tre som vokser i området Gran Chaco i Sør-Amerika, omkring grensene mellom Argentina, Bolivia og Paraguay. Arten er også kjent som **[[palo santo]]** (spansk, «hellig tre»), ***ibiocaí*** og ***veratre*** (i handel). I tillegg kalles den av og til ***Paraguay lignum vitae***, siden det ligner lignum vitaetrær.

*Bulnesia sarmientoi*s kjerneved er brun, svart og grønn, med streker. Yteveden har for det meste en lys gulfarge. Standard massetetthet til veden er mellom 0,92 og 1,1 g/cm³.

Tretypen brukes i trestikk og for å lage slitesterke trestaurer. Det utvinnes også en olje fra veden kalt guaiacolje, som brukes som parfyme. Harpiks fra treet utvinnes ved å bruke organsike løsemidler, og brukes for å lage lakk og mørke malinger.

*Bulnesia sarmentoi* er ettertraktet som hudhelbreder, på grunn av oljen, som trekull og som tømmer. Veden er, relativt til tettheta, lettantennelig, og danner en luktende røyk. Innfødte i Gran Chaco bruker barkenfor å helbrede mageproblemer.

*Bulnesia sarmentoi* blandes ofte med den mer kjente *[[Bulnesia arborea]]* i handel.

## Kilder
* *[http://www.biologie.uni-hamburg.de/b-online/wood/english/zygbuarb.htm Commercial timbers] *: beskrivelser, illustrasjoner, identifisering og informasjon innhentet av H. G. Richter og M. J. Dallwitz (engelsk)
* *[https://web.archive.org/web/20070311045310/http://www.agr.una.py/cgi-cef/cef.cgi?rm=detalle&ID=158 Catálogo Web de especies forestales]* - Facultad de Ciencias Agrarias, Universidad Nacional de Asunción (spansk)

## Eksterne lenker
*